CELEX: 62016TN0461
Language: sk
Date: 2016-08-19 00:00:00
Title: Vec T-461/16: Žaloba podaná 19. augusta 2016 – Kaddour/Rada

17.10.2016   
            
            
               SK
            
            
               Úradný vestník Európskej únie
            
            
               C 383/19
            
         Žaloba podaná 19. augusta 2016 – Kaddour/Rada
   (Vec T-461/16)
   (2016/C 383/26)
   Jazyk konania: angličtina
   
      Účastníci konania
   
   
      Žalobca: Khaled Kaddour (Damask, Sýria) (v zastúpení: V. Davies a V. Wilkinson, solicitors, a R. Blakeley, barrister)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Rady (SZBP) 2016/850 z 27. mája 2016, ktorým sa mení rozhodnutie 2013/255/SZBP o reštriktívnych opatreniach voči Sýrii, a vykonávacie nariadenie Rady (EÚ) 2016/840 z 27. mája 2016, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii, v rozsahu, v akom sa týkajú alebo odkazujú na žalobcu, a
            
         
               —
            
            
               zaviazal Radu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza päť žalobných dôvodov.
   
               1.
            
            
               Prvý žalobný dôvod je založený na tom, že napadnuté opatrenia predstavujú i) zneužitie konania a teda zneužitie právomoci, a ii) porušenie základných práv žalobcu, ktoré sú chránené Chartou základných práv Európskej únie a/alebo Európskym dohovorom o ochrane ľudských práv, pokiaľ ide o právo žalobcu na riadnu správu vecí verejných, právo na účinný prostriedok nápravy a spravodlivé súdne konanie.
            
         
               2.
            
            
               Druhý žalobný dôvod je založený na porušení článku 66 ZFEÚ.
            
         
               3.
            
            
               Tretí žalobný dôvod je založený na tom, že napadnuté opatrenia obsahujú zjavne nesprávne posúdenie.
            
         
               4.
            
            
               Štvrtý žalobný dôvod je založený na tom, že napadnuté opatrenia predstavujú porušenie základných práv žalobcu, ktoré sú chránené Chartou základných práv Európskej únie a/alebo Európskym dohovorom o ochrane ľudských práv, pokiaľ ide o právo žalobcu na ochranu jeho dobrej povesti a jeho právo vlastniť majetok a zásadu proporcionality.
            
         
               5.
            
            
               Piaty žalobný dôvod je založený na tom, že napadnuté opatrenia porušujú zásadu zákazu diskriminácie.